Hvis du er så heldig at det er ledig hos Antonio og Samiir, så bør du booke her snarest. Jeg og kjæresten min hadde en uforglemmelig tid hjemme hos en familie det er lett å bli glad i. Du finner ikke et bedre sted enn dette for å få et lite innblikk i det sicilianske livet, samt smake på det beste av tradisjonell siciliansk mat og drikke. Husk å ta med deg god appetitt! Godt humør er også påkrevd, og noe som smitter lett ved å være i nærheten av Antonio og Samiir.
Vi kom med egen bil, og stedet fungerer som et utmerket utgangspunkt for å oppleve store deler av Sicilia. Antonio hjalp oss gledelig med tips og anbefalinger, ikke bare i nærheten av Canicatti, men også Palermo, hvor han har bodd store deler av livet sitt.
Etter flere titalls overnattinger gjennom Airbnb oppleves Antonio og Samiir som den beste og mest minneverdige Airbnb opplevelsen vår hittil. Tusen takk for oss.